Na temelju članka 4. i 10. Zakona o državnim potporama („Narodne novine“ RH, br. 47/14 i 69/17), Uredbe Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list EU L, 2023/2832, od 15.12.2023.), i članka 31. Statuta Općine Bol („Službeni glasnik“ Općine Bol br. 03/21, 4/22), Općinsko vijeće Općine Bol na sjednici održanoj dana 2025. g., donijelo je

**PROGRAM**

**mjera poticanja privatnih iznajmljivača**

**na području Općine Bol za razdoblje 2025. – 2027. god.**

1. **OPĆE ODREDBE**

Članak 1.

* 1. Programom mjera poticanja privatnih iznajmljivača u Općini Bol za razdoblje 2025. – 2027. god. (u daljnjem tekstu: Program) uređuju se ciljevi, vrsta potpore, uvjeti za dodjelu, korisnici, način i postupak odobrenja, te sredstva za realizaciju mjera.
	2. U odredbama ovog Programa riječi i pojmovni sklopovi koji imaju rodno značenje bez obzira jesu li korišteni u muškom ili ženskom rodu, odnose se na jednak način na muški i ženski rod.
	3. Odredbe ovog Programa usklađene su s odredbama Uredbe Komisije (EU) 2023/2831 оd

13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list EU L 2023/2831 od 15.12.2023. godine; dalje: Uredba o de minimis potporama).

* 1. Potpore temeljem ovog Programa ne mogu se dodijeliti za djelatnosti i pod uvjetima navedenim u članku 1. Uredbe o de minimis potporama.
	2. Cilj ovog programa je poticanje privatnih iznajmljivača na području Općine Bol uslijed izmjena zakona iz područja poreza kako bi se korisnike potpore potaknulo na održavanje postojeće razine svoje usluge i stvaranja pozitivne klime kod pružanja usluge smještaja u turizmu na području Općine Bol.
	3. Financijska sredstva za provedbu mjere potpore utvrđene ovim Programom osiguravaju se u Proračunu Općine u razdoblju njegove provedbe, odnosno u razdoblju od 1.1. 2025. do 31.12.2027. godine te će iznos biti definiran Javnim pozivom u skladu s iznosima predviđenim proračunom Općine za 2025, 2026. i 2027. godinu.
1. **MJERA POTPORA MALE VRIJEDNOSTI**

Članak 2.

* 1. Korisnici mjera iz ovog Programa mogu biti privatni iznajmljivači fizičke osobe s prebivalištem na području Općine Bol, koji obavljaju djelatnost pružanja usluge

smještaja u turizmu na području Općine Bol, imaju Rješenje o pružanju usluge smještaja u turizmu te su upisani u Registar poreznih obveznika, te nisu obveznici plaćanja poreza na nekretnine na području Općine Bol

* 1. Korisnici mjere iz ovog programa ostvaraju pravo na subvencioniranje dijela troška godišnjeg paušalnog poreza na dohodak za maksimalno 12 prijavljenih kreveta za koje posjeduje Rješenje o pružanju usluga smještaja.
	2. Mjera potpore male vrijednosti odnosi se na subvencioniranje dijela troška godišnjeg paušalnog poreza na dohodak koji se izračunava kao umnožak broja kreveta i visine paušalnog poreza po krevetu.
	3. Potpora male vrijednosti isplaćuje se u iznosu 40,00 eura po ležaju na koji postoji obveza plaćanja paušalnog poreza i isplaćuje se korisnicima kao jednokratna potpora nakon utvrđenog godišnjeg paušalnog poreza na dohodak.
	4. Sukladno članku 3. Uredbe o de minimis potporama, ukupan iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a tijekom razdoblja od tri fiskalne godine, te se ta gornja granica primjenjuje bez obzira na oblik i svrhu potpore.
	5. Davatelj potpora male vrijednosti je Općina Bol.
	6. Instrument potpore je subvencija, odnosno bespovratno sredstvo koja se smatra transparentnom potporom u smislu članka 4. Uredbe o de minimis potporama.
1. **POSTUPAK DODJELE POTPORA**

Članak 3.

* 1. Bespovratne novčane potpore koje su predmet ovog Programa dodjeljuju se na temelju provedenog postupka i kriterija propisanih ovim Programom.
	2. Zahtjevi za potpore dostavljaju se na propisanom obrascu uz pripadajuću dokumentaciju kako je propisano u Javnom pozivu, a rješavaju se prema redoslijedu zaprimanja.
	3. Bespovratne potpore dodjeljuju se na temelju Javnog poziva koji raspisuje općinski načelnik. Javni poziv objavljuje se na oglasnoj ploči i web stranici Općine Bol.
	4. Javni poziv sadrži:
		1. Naziv tijela koje objavljuje poziv,
		2. Predmet javnog poziva,
		3. Opće uvjete i kriterije za dodjelu potpore,
		4. Popis potrebne dokumentacije
		5. Naziv i adresu tijela kojem se podnose zahtjevi
		6. Vrijeme trajanja javnog poziva
		7. Podatke o informacijama
	5. Za provedbu ovog Programa zadužen je Jedinstveni upravni odjel Općine Bol, a postupak dodjele potpora provodi Povjerenstvo za potpore na području Općine Bol koje imenuje načelnik.
	6. Odluku o dodjeli potpore donosi načelnik na prijedlog Povjerenstva. Datumom dodjele potpore male vrijednosti smatra se datum odluke o dodjeli potpore.
	7. Pravo na potporu ne može ostvariti fizička osoba koja prema Općini Bol ima dospjelih, a nepodmirenih obveza i obveza po osnovi javnih davanja. Podnositelj zahtjeva nema pravo na potporu ukoliko je za istu namjenu primio potporu iz drugih izvora.
	8. Svaki korisnik potpore kojem se odobri potpora u skladu s Javnim pozivom postaje primatelj potpore male vrijednosti, te je u obvezi prilikom predaje zahtjeva predati ispunjen i potpisan obrazac pod nazivom Izjava o korištenim potporama male vrijednosti, koji će biti dostupan prilikom objave Javnog poziva.
	9. Slijedom prethodnog stavka, podnositelj zahtjeva nema pravo na potporu za koju je podnio zahtjev ukoliko ukupne potpore male vrijednosti dodijeljene podnositelju zahtjeva tijekom razdoblja od tri fiskalne godine prelaze iznos utvrđen člankom 3. Uredbe o de minimis potporama, bez obzira na izvor javnih sredstava i program po kojem je potpora dodijeljena.
	10. Ukoliko korisnik potpore u skladu s Javnim pozivom ostvari pravo na potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, korisnik potpore dužan je dobivena sredstva uvećana za zakonsku zateznu kamatu koja se obračunava od dana primitka potpore vratiti u proračun Općine Bol, te se isključuje iz svih mjera potpore Općine Bol navedenih u ovom Programu.

Članak 4.

1. Korisnici potpora uz obrazac zahtjeva prilažu sljedeće:
	1. Presliku osobne iskaznice
	2. Presliku poreznog rješenja kojim je utvrđen godišnji paušalni porez na

dohodak na djelatnost pružanja usluge smještaja u turizmu na području Općine Bol

* 1. Potvrdu porezne uprave o nepostojanju dugovanja po osnovi javnih davanja
	2. Izjavu o dodijeljenim potporama male vrijednosti tijekom tri fiskalne godine
	3. Presliku računa s pripadajućim IBAN-om
	4. Druge dokumente propisane Javnim pozivom
1. Obrasci zahtjeva bit će dostupni uz objavljen Javni poziv na web-stranici Općine Bol, <https://opcinabol.hr/>, ili se mogu podignuti u Pisarnici Općine Bol.
2. **KUMULACIJA POTPORA**

Članak 5.

* 1. Potpore male vrijednosti koje se dodjeljuju temeljem ovog Programa mogu se kumulirati s ostalim potporama male vrijednosti dodijeljenima u skladu s Uredbom o de minimis potporama do iznosa propisanog člankom 2. ovog programa.
	2. Potpore male vrijednosti koje se dodjeljuju temeljem ovog Programa mogu se kumulirati s potporama male vrijednosti dodijeljenima u skladu s uredbama Komisije (EU) broj 1408/2013 i (EU) broj 717/2014 do odgovarajuće gornje granice utvrđene u članku 2. ovog Programa.
1. **PRAĆENJE I IZVJEŠĆIVANJE**

Članak 7.

* 1. Svi osobni podaci navedeni u Zahtjevu za dodjelu potpore i dokumentaciji koristit će se sukladno Općoj uredbi o zaštiti podataka (GDPR) i Zakonu o provedbi Opće uredbe o zaštiti podataka („Narodne novine“ br. 42/18) isključivo u svrhu odobravanja potpore.
	2. Sukladno članku 14. Zakona o državnim potporama („Narodne novine“ br. 47/14 i 69/17), Općina Bol, kao davatelj potpore, dužan je voditi evidenciju potpora male vrijednosti dodijeljenih temeljem ovog Programa, te podatke o dodijeljenim potporama male vrijednosti, sukladno članku 5. Pravilnika o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti („Narodne novine“ br. 125/17), unijeti u registar državnih potpora i potpora male vrijednosti Ministarstva financija.
	3. Za vođenje evidencija o dodijeljenim potporama male vrijednosti i njihov unos u registar potpora zadužen je Jedinstveni upravni odjel Općine Bol.
1. **ZAVRŠNE ODREDBE**

Članak 8.

* 1. Ugovori o dodjeli potpora mogu se zaključivati do 31. prosinca godine za koju se potpora dodjeljuje.
	2. Ovaj Program stupa na snagu osam dana od dana objave u Službenom glasniku Općine Bol i ostaje na snazi do 31.12.2027. godine.

Općinska Načelnica

Katarina Marčić